Римма Фатыйхова

Римма Фатыйхова   (1 август 1948 ел) — педагог, галим-психолог. Югары мәктәп укытучысы. Психология фәннәре кандидаты (1982), педагогия фәннәре докторы (2001), профессор (2003). Россия Федерациясенең мактаулы югары профессиональ белем бирү хезмәткәре (2006), Башкортстан Республикасының атказанган мәгариф хезмәткәре (2008) һәм мәгариф отличнигы (1995).

 Биографиясе 
Римма Мөхәммәт кызы Фатыйхова 1948 елның 1 августында Башкорт АССРның Салават районы Иске Каратаулы (хәзер Малаяз) авылында туган.

1966 елда бу районның Боксит урта мәктәбен тәмамлый. Башкорт дәүләт университетының чит ил телләр факультетына укырга керә.

1971—1973 елларда Малаяздагы башкорт интернат-мәктәбендә һәм Свердловск шәһәре Орджоникидзе районының эшче яшьләрнең 1-нче кичке урта мәктәбендә инглиз телен укыта.

1974 елдан Мифтахетдин Акмулла исемендәге Башкорт дәүләт педагогия университетында эшли.

1984 елдан 1998 елгача һәм 2010 елда психология кафедрасы мөдире. 1998 елдан педагогика һәм психология факультеты, 2001—2010 елларда психология факультеты деканы.

Психология фәннәре кандидаты (1982), педагогия фәннәре докторы (2001), профессор (2003).

Фәнни тикшеренүләре шәхес психологиясе мәсьәләләренә һәм педагогик аралашу проблемаларына багышланган. 240-тан артык фәнни хезмәт авторы.

 Җәмәгать эшчәнлеге 
Римма Фатыйхова — Педагогик белем бирү буенча халыкара фәнни академиясенең әгъза-корреспонденты, Педагогика һәм иҗтимагый фәннәр академиясе академигы, 2003 елдан Россия мәгарифе психологлары федерациясенең Башкортстан Республикасындагы төбәк бүлекчәсе рәисе.

 Фәнни хезмәтләре 

 Культура педагогического общения. Уфа, 2003;
 Психологический анализ педагогической деятельности и субъектов образовательного процесса. Уфа, 2015;
 Социально-психологический (адаптационный) тренинг. Уфа, 2016.

 Мактаулы исемнәре һәм башка бүләкләре 

 Россия Федерациясенең мактаулы югары һөнәри белем бирү хезмәткәре (2006)
 Башкортстан Республикасының атказанган мәгариф хезмәткәре (2008)
 Башкортстан Республикасының мәгариф отличнигы (1995)
 Россия Федерациясе Мәгариф һәм фән министрлыгының Грамоталары

 Чыганаклар 

 Әдәбият 

 Земля салаватская, земля батыра. Уфа, Гилем, 2010, стр. 321.

 Искәрмәләр 

 Сылтамалар 

 Фаәтихова Римма Мөхәммәт кызы // Башкорт энциклопедиясе —  Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.
 http://nauka-pedagogika.com/pedagogika-13-00-01/dissertaciya-teoreticheskie-osnovy-formirovaniya-kultury-pedagogicheskogo-obscheniya

Төркем:Россиянең шәрәфле югары һөнәри белем бирү хезмәткәрләре
Төркем:Педагогика фәннәре докторлары
Төркем:Салават районында туганнар
Төркем:Әлифба буенча шәхесләр